       เป็นอีกหนึ่งร้านเค้กที่โดนใจทั้งรสชาติและบรรยากาศ เหมาะสำหรับสาวๆ วัยใส กับการตกแต่งรอบร้านด้วยวอลเปเปอร์สีชมพูหวาน มีลายเส้นรูปต่างๆ เช่น โบ น้องหมา กรงนกฯลฯ ที่นั่งก็ประดับประดาไปด้วยตุ๊กตาและหมอนอิงรูปสตรอว์เบอร์รี่กิ๊บเก๋สุดๆ ส่วนเค้กที่นี่มีก็เป็นเค้กโฮมเมดที่มีเอกลักษณ์เฉพาะตัว ใครที่เคยกินเค้กบางร้านที่หวานเลี่ยนเกินไป พอลองสั่งเมนูอย่าง Chocolate Crispy ที่ขึ้นชื่อว่าช็อกโกแลตแล้ว ส่วนใหญ่จะต้องเข้มข้นไปด้วยความหวานของช็อกโกแลตจับใจ แต่สำหรับช็อกโกแลตเมนูนี้ กลับรู้สึกว่าได้รสชาติของช็อกโกแลตกลมกล่อมกำลังดี ความหวานก็ไม่มากไม่มายเกินไป กินเต็มๆ คำได้หลายๆ คำติดๆ กันอยู่ค่ะ อิอิ สำหรับเมนูเด็ดของที่ร้านก็ต้องนี่เลยค่ะ พิซซ่าหน้าเค้ก จานใหญ่  ลองสั่ง Mix Fruit Fresh Cream มาดู กับหน้าเค้กที่มีท้อปปิ้งเด่นๆ อย่างไอศกรีมวานิลลา กับฟรุตสลัดหลายชนิด มากันแบบพูนๆ จาน กินคนเดียวไม่หมดจริงๆ นะคะ ต้องชวนเพื่อนหรือแฟนมากินด้วยค่ะ ^^   
	
 